# Leviatan (pel·lícula de 2014)

Leviatan (en cirí·lic: Левиафан) és un drama rus del 2014 dirigit per Andrei Zviàguintsev. És una adaptació moderna del Llibre de Job, ambientada en una península del Mar de Barentsz i tracta sobre un home que lluita contra el corrupte alcalde, que pretén expropiar-li la seva casa.
L'aclamada pel·lícula del director rus fou presentada al Festival de Cinema de Canes de 2014, on va competir per la Palma d'Or i va guanyar el premi el Millor Guió, escrit per Andrei Zviàguintsev i Oleg Negin. També va guanyar el Premi a la millor pel·lícula de parla no anglesa de la 72a edició dels Premis Globus d'Or i fou nominada a l'Oscar a la millor pel·lícula de parla no anglesa de 2014.

## Argument

Kolia viu en un petit poble a la vora del mar de Barents, al nord de Rússia. Té un taller de mecànica al costat de casa seva, on viu amb la seva jove esposa i el seu fill, d'una relació anterior. L'alcalde del poble está decidit a apropiar-se de la casa i del taller de Kolia sigui com sigui. Primer intenta comprar el terreny, però Kolia no està disposat a vendre

## Repartiment

| Intèrpret | Personatge |
| Aleksei Serebriakov | Kolia |
| Roman Madianov | Vadim (alcalde) |
| Vladimir Vdovitxenkov | Dmitri, advocat |
| Elena Liadova | Lilia |
| Sergei Pokhodaev | Roma |

## Premis i nominacions

| Premi | Categoria | Guanyador/Nominat | Resultat |
| Festival de Canes de 2014 | Millor guió | Andrei Zviàguintsev i Oleg Negin | Guanyador |
| Festival de Canes de 2014 | Palma d'Or | Andrei Zviàguintsev | Nominada |
| Premis del Cinema Europeu | Millor pel·lícula | Andrei Zviàguintsev | Nominada |
| Premis del Cinema Europeu | Millor actor | Aleksei Serebriakov | Nominat |
| 45è Festival Internacional de Cinema d'India | Paó d'Or | Andrei Zviàguintsev | Guanyador |
| Camerimage | Millor càmera | Mikhail Krichman | Guanyador |
| 58è Festival de Cinema de Londres | Millor pel·lícula | Andrei Zviàguintsev i Alexander Rodnianski | Guanyador |
| 68a edició dels Premi BAFTA | BAFTA a la millor pel·lícula de parla no anglesa | Andrei Zviàguintsev | Nominada |
| 32a edició del Festival de Cinema de Múnic | Millor pel·lícula | Andrei Zviagintsev i Alexander Rodnianski | Guanyador |
| 8è Festival de Cinema d'Abu Dhabi | Millor guió Millor actor | Andrei Zviàguintsev, Alexei Serebriakov | Guanyador |
| Festival international de Cinema de Palm Springs | Millor pel·lícula estrangera | Andrei Zviàguintsev | Guanyador |
| Premis de Cinema Asia Pacific Screen Awards | Millor pel·lícula | Andrei Zviàguintsev | Guanyador |
| Globus d'Or del 2015 | Millor pel·lícula de parla no anglesa | Andrei Zviàguintsev i Alexander Rodnianski | Guanyador |
| 13a edició dels Premis Àguila d'Or (Rússia) | Millor direcció Millor actriu principal Millor muntatge Millor actor secundari | Andrei Zviàguintsev, Elena Liadova, Anna Mann i Roman Madianov Jr. | Guanyador |
| 87a edició dels Premis Oscar | Millor pel·lícula de parla no anglesa | Andrei Zviàguintsev | Nominada |

## Critica

* "Un film impecable, amb paisatges brutals, actors carismàtics, drama bergmanià (...) que a més resulta entretingut. I tanmateix....falta grapa i sobra solemnitat. (...) Puntuació: ★★★★ (sobre 5)
* "Una impressionant i sorprenentment divertida sàtira que s'atreveix a qüestionar si la seva pàtria serveix als millors interessos dels seus ciutadans."
* "Un drama tràgic, sobri i convincent (...) Interpretat i dirigit amb una ambició inquebrantable, movent-se amb una deliberada lentitud, accelerant periòdicament en els moments de gran dramatisme i suspens. (...) Puntuació: ★★★★★ (sobre 5)"

## Referències

* ↑ Títol en català
* ↑ «Leviatan» (en anglès). The New York Times.
* ↑ Engel, Philipp «Leviatan». Fotogramas.
* ↑ Debruge, Peter «Leviatan». Variety.
* ↑ Bradshaw, Peter «Leviatan». The Guardian.

## Enllaços externs

* Leviatan - Lloc web oficial